पर्यावरण श्रेणी में बाजी मारी हिंदी ने… मुंबई प्रेस क्लब द्वारा हर साल दिए जाने वाले रेड इंक अवार्ड के लिए पहली बार हिंदी की किसी प्रविष्टि ने अपनी जगह पक्की की है। यह पुरस्कार बुंदेलखंड के सूखे की रिपोर्टिंग के लिए दैनिक जागरण – लखनऊ के वरिष्ठ समाचार संपादक राजू मिश्र को दिया जाएगा। पर्यावरण श्रेणी का यह सम्मान अंग्रेजी के फर्स्ट पोस्ट की टीम के साथ संयुक्त रूप से प्रदान किया जाएगा। फर्स्ट पोस्ट की रिपोर्टिंग मराठवाड़ा के सूखे से संबंधित थी।